" Pella lê 'n kruistog ver " deur GEORGE WEIDEMAN
Pella lê ‘n kruistog ver (‘n voorlopige rekonstruksie van ‘n denkbeeldige gesprek tussen Pella se eerste Rooms-Katolieke sendeling en sy reisgids, anno 1875) EX AFRICA SEMPER ALIQUID NOVI deur George Weideman u moenie kla oor die hitte nie, Vader Gaudeul, dis nog nie naastenby die somer nie en nou al lê die vuurklip en smeul hier moet u maar die sagte groen van Lyons uit die gedagtes weer hier is die enigste groen perdalks die soom van die verbeeldingstroom varswater sal u, as balling hier, uit die vate van die geheue moet tap of wag tot eendag as daar na die reën syferwater uit ‘n oog opwel hier sal jy die sin van jou roeping leer ken tot in die oerbetekenis: geofferde, oblatus geoffer aan die son van Afrika geoffer aan die smeuling van die amper-woestyn (kan die brandstapel feller wees as Pella in Desember? sou die Hindoes dit warmer aan die sole hê?) geoffer aan die slu klein slangogies listig soos die xnabbo self geoffer aan khoikhoinse spraakverwarring ja - te veel rooiwyn; nee - te veel soetwyn maar dié maak jou jou vergeet vergeet! geoffer aan die dors land wat sobyso net brakwater ken (hier sal jy dalk moet wolfsmelk drink!) ook jy sal die brak smaak se nabitter proe jy vra dat ek moet vertel, van Pella - hier staan alles bloot, oblatus: winterstyd is son en wind weer kop-in-een-mis as die veld julienagte oopgespêr en wyd lê en wit en alles blootgewaai word deur suidewind en oostewind en wit vuursteen en bruin graniet uiteindelik blus; hier sal jy ook moet vure slaan en blare en barste balsem gee ysblomme van die oë smelt... Afrika is wyd en groot fonteine min - ons sal u leer gorra maak kleimisvloer smeer witgatwortel maal daardie plante daar? word “halfmense” genoem hier langs die rivier is baie hoe goed kan u skiet? hiers nog tiers in die berge en boesmans hel! die boesmans en moenie Pella se skepsels vergeet nie.... o u weet wat skepsels is? nou ja die soort onthou maar: vir ‘n geweer is hulle skytbang amper soos vir die bomeesterslang en natuurlik die basilisk nee, u moenie sug oor die hitte nie, Vader Gaudeul, hierdie is maar ons voorland, die Voor-Boesmanland ons moet die hinterland nog in voor die son so menshoog staan moet ons die Here weet vir Vagevuurskloof nog deur.